ગુરુવર્ય પ.પૂ. બાપજીનું જે હેતુ માટે પ્રાગટ્ય હતું તેને પૂર્ણ કરવા માટે પોતાના ક્રાંતિકારી કાર્યના પ્રારંભ અગાઉથી જ પૂર્વાપર આયોજન રૂપે તેઓશ્રીએ અમીરપેઢીના સમર્થ સદ્‌. મુનિબાપા પાસે પ્રાર્થના કરી. દદુકા ગામના પ.ભ.શ્રી કેશવલાલ ઠક્કરના ઘેર પુત્રનાં પારણાં બંધાય અને એ પુત્ર પણ મહારાજ પોતાના મુક્ત સ્વરૂપે મોકલે તેવી પ્રાર્થના કરી. ત્યારે સદ્‌. મુનિબાપાએ આશીર્વાદ આપ્યા કે, “જાવ, એક નહિ બે પુત્ર થશે; પરંતુ આધા તુમ્હારા, આધા હમારા.” સદ્‌. મુનિબાપાના સંકલ્પ ને આશીર્વાદ અનુસાર તા. ૮-૧૦-૧૯૫૯ના રોજ પ્રાગટ્ય થયું ‘આધા હમારા’ એટલે મુક્તરાજ ઘનશ્યામભાઈનું.